ČETRTEK, 16. april 2020

Dragi 7. a,

ne pozabite jutri pogledati filmčka za naravoslovje in meni poslati svoje naloge, v kolikor je še niste! Tisti, ki ste mi jo pa že, bravo! Prav nasmejala sem se vašim dogodivščinam :)

Tako. Danes se bomo pa lotili stalnih besednih zvez. Nič se ne ustrašit, sploh ni tako grozno, kot se sliši. To je enostavno skupek dveh ali več besed, ki nimajo dobesednega pomena. Če na primer rečem 'sončen dan', to pomeni sončen dan. Pika. Kaj pa, če rečem, da mi je srce padlo v hlače? Na to sem vas že včeraj opozorila, da ne pomeni tega, da ste izgubili svoje srce in ga našli zvečer v hlačah, ko ste oblekli pižamo, kajne? :) Vidite, to je stalna besedna zveza. V slovenščini so stalne besedne zveze med drugim razni pregovori in reki, ki jih zagotovo kar nekaj poznate. Pregovori in reki se pišejo tako, da jih začnemo z veliko začetnico in končamo s piko, razen če niso v sredini povedi.

V zvezek napišite naslov 'Stalne besedne zveze'. Danes pa je vaša naloga reševanje na str. 54 naloge 1, 2 (okvirček prepišite, rešitve so pa 'jasen' in 'nekaj drugega'), 3, na str. 55 naloge 5, 6, 7 (naloga 8 je izbirna, če želite), na str. 57 nal. 9 (nalogi 10 in 11 sta izbirni), na str. 58 nal. 12 in 13 (prepišite, rešitvi sta 'veliko' in 'piko') ter 14. Nalogi 15 in 16 na str. 58 in 59 sta izbirni.

Lep vikend vam želim,

učiteljica Urša

